Η ξηρά τροφή συγκεντρώνει σίγουρα περισσότερα πλεονεκτήματα. Διατηρείται πιο εύκολα, δεν αλλοιώνεται, λειτουργεί ως προσωπικός γυμναστής για τα δόντια του κατοικιδίου σου ενώ κάνει τις ακαθαρσίες του να μυρίζουν πολύ-πολύ λιγότερο. Αν αυτό το τελευταίο δεν είναι βασικό πλεονέκτημα, δεν ξέρουμε ποιο είναι. Από την άλλη, η κονσέρβα θα σου λύσει τα χέρια αν ο buddy σου δεν πίνει πολύ νερό και δεν ενυδατώνεται αρκετά, αν έχει φτάσει σε ηλικία συνταξιοδότησης και τα σαγόνια του δε λειτουργούν όπως παλιά ή αν σου έχει κηρύξει απεργία πείνας και ψάχνεις τρόπο να τον δελεάσεις.